**План стручног усавршавања зaпослених стручних радника и стручних сарадника у Центру за социјални рад"Солидарност"за 2025.годину**

У складу са чланом 145.Закона о социјалној заштити („Сл.гл.РС“, бр.24/2011, и 117/2022- одлукаУС), чланом 12. Правилника о организацији, нормативима и стандардима рада центра за социјални рад („Сл.гласник РС“, бр.59/2008, 37/2010, 39/2011 -.др.правилник, 1/2012 – др.правилник, 51/2019, 12/2020 и 83/2022), и чланом 10. Правилника о лиценцирању стручних радника у („Сл.гл.РС“, бр.42/2013 и 53/2013-испр.) и осталим прописима у области социјалне заштите, Центар за социјални рад "Солидарност у Крагујевцу доноси План стручног усавршавања за 2025.годину.

**ПЛАН ОБУКЕ ЗА ЗАПОСЛЕНЕ СТРУЧНЕ РАДНИКЕ У 2025.ГОДИНИ**

Тачка 1.

Овим планом утврђује се начин, поступак и обим, остваривања права и обавезе запослених стручних радника Центра за социјални рад"Солидарност"у Крагујевцу за стручно усавршавање и непрекидно стицање знања и вештина, праћењем развоја социјалне заштите и осталих облика додатних едукација, у складу са потребама стручног рада.

Тачка 2.

Запослени су у обавези да стално прате развој струке и да се усавршавају ради одржавања и унапређења професионалних компетенција и подизања квалитета стручног рада.

Тачка 3.

У смислу наведених прописа и обавеза, руководиоци стручних служби Центра и супервизори крајем сваке године утврђују потребе за обукама запослених, имајући у виду степен обучености за рад на потребама корисничких група са којима раде, потребе сваког конкретног водитеља случаја/достигнут степен обучености, постигнут број бодова за лиценцирање.

Тачка 4.

План Обуке садржи следеће форме стручног усавршавања:

* Учешће у обукама по акредитованим програмима за рад на пословима на којима је запослени распоређен, а на којима се добија сертификат о завршеној обуци,са одговарајућим бројем бодова за обнављање лиценце;
* Учешће на семинарима, округлим столовима, конференцијама, конгресима и сл.;
* Интерно организовање обука са или без провере знања;

Тачка 5.

Полазећи од наведених критеријума и од расположивих планираних финансијских средстава за 2025. годину , за финансирање из буџета града и буџета министарства , за ову сврху планиране су обуке по акредитованим програмима- по позиву, обуке, едукације , међународне конференције по позиву едукатора и сл..

Средства опредељена Финансијским планом Центра за 2025.годину за едукације,обуке и сл. запослених:

* Економска класификација 423321 котизације за семинаре :

Средства буџета РС 400.000,00 рсд

Средства буџета града Крагујевца 70.000,00 рсд.

* Економска класификација 423322 ,стручна саветовања :

Средства буџета РС 1.000,00 рсд

Средства буџета града Крагујевца 6.000,00 рсд.

* Економска класификација 423311 Услуге образовања и усвршавања запослених :

Средства буџета РС 1.000,00 рсд

Средства буџета града Крагујевца 10.000,00 рсд.

Укупно за стручно усавршавање запослених :

Средства буџета РС 402.000,00 рсд,

Средства буџета града Крагујевца 86.000,00 рсд,

УКУПНО 488.000,00 рсд.

У 2025. години 2/3 стручних радника обнавља лиценцу за рад за основне послове и имају довољан број бодова за обнову. Пет стручних радних има мањи број бодова , недостају активни и пасивни бодови за обнову лиценце, предност у 2025. години за обуке, едукације , конференције и сл. даће се колегама/иницама који имају мањи број бодова за обнову лиценце.

Планирана финансијска средства у 2025. години користиће се за котизације и увећана су у односу на 2024. годину за 86.000,00 рсд . Позиви за едукације долазе од Републичког завода за социјалну заштиту, Министарства за рад,запошљавање, борачка и социјална питања ,Министарства за бригу о породици и демографију,Коморе социјалне заштите, Асоцијације центара за социјални рад,Удружења стручних радника као и других удружења који реализују акредитоване програме , обуке, трибине, међународне конференције.

Преглед планираних едукација за 2025.годину

|  |  |  |
| --- | --- | --- |
| ОБУКА/ПРОГРАМ | Индикатори | Партнери |
| АКРЕДИТОВАНИ ПРОГРАМ  Вођење случаја центрима за социјални рад | 1 стручни радник | Републички завод за социјалну заштиту/ Комора социјалне заштите |
| " Oтуђивање детета као облик породичног насиља" | 6 стручних радника | Републички завод за соц.заштиту/ Аутори програма |
| „Невидљиви сведоци и двоструке жртве : веза између насиља према женама и злоупотреба деце“ | 10 стручних радника | Републички завод за соц.заштиту/ Аутори програма |
| Превенција насиља над старијим особама | 4 стручна радника | Аутори програма |
| Основни програм обуке за рад са корисницима са деменцијом у социјалној заштити | 4 стручна радника | Аутори програма |
| Обуке/стручни скупови за финансијско и правно пословање | 5 запослених | Аутори програма |
| остале обуке, конференције, округли столови | 52 запослених | Аутори програма |

* У 2025.години постоји потреба за реализовањем „Основна обука за примену метода вођења случаја у социјалној заштити“ за једног стручног радника, обуку организује Републички завод за социјалну заштиту у Београду ,бесплатна је ,траје пет дана.
* У оквиру служби, организоваће се обуке на радном месту, као што су подучавање и менторство за оне стручне раднике који су тек засновали радни однос, као и супервизијска подршка када је то неопходно као и менторство за студенте који се определе за обављање стручне праксе у Центру.
* У 2025. години, уколико се не реализује до краја 2024.године, неопходно је организовати обуку према донетом Плану управљања ризицима од повреде родне равноправности, а у складу са донетим програмским мерама, у циљу унапрерђења родне равноправности.
* У циљу преношења знања и искустава стечених на семинарима, конференцијама у организацији разних институција и организација, организоваће се састанци у службама. Информације са стручних скупова и осталих догађаја ће бити доступне и разматране и на Колегијуму Центра.
* Стручни радници имају обавезу да примењују у раду новостечена знања и вештине.
* Праћење стручне литературе, прописа, како оних на нивоу Републике, тако и са локалног нивоа - стручним радницима је доступна литератута из библиотеке, часописи који током године долазе на адресу Центра. Потребно је организовати праћење и информисање на нивоу установе у вези законских измена и новина у области социјалне и породично правне заштите које долазе у Центар како редовним путем тако и електронским путем.
* Центар ће такође користити све могућности укључивања стручних радника и у обуке у организацији других установа/организација, по позиву.
* Стручни радници ће редовно достављати Комори социјалне заштите потврде о завршеним обукама, односно присуству на стручним скуповима и пратити број остварених бодова за обнављање лиценце.

**О б р а з л о ж е њ е**

Чланом 49 Закона о раду предвиђено је да је послодавац дужан да запосленом омогући образовање, стручно оспособљавање и усавршавање када то захтева потреба процеса рада и увођење новог начина и организације рада. Запослени је дужан да се у току рада образује, стручно оспособаљава и усавршава за рад. Трошкови образовања, стручног оспособљавања и усавршавања обезбеђују се из средстава послодавца и других извора, у складу са законом и општим актом. У случају да запослени прекине образовање, стручно оспособљавање или усавршавање, дужан је да послодавцу надокнади трошкове, осим ако је то учинио из оправданих разлога, у складу са законом.

Чланом 143 Закона о социјалној заштити је прописано да је стручно усавршавање непрекидно стицање знања и вештина стручних радника и стручних сарадника у социјалној заштити, те да трошкове стручног усавршавања сносе послодавац и стручни радници и стручни сарадници.

Чланом 144 Закона о социјалној заштити предвиђено је да стручни радници и стручни сарадници у социјалној заштити имају право и дужност да у току професионалног рада стално прате развој науке и струке и да се стручно усавршавају ради одржавања и унапређења професионалних компетенција и квалитета стручног рада. Стручно усавршавање стручних радника услов је за напредовање и стицање, односно обнављање лиценце. Установа социјалне заштите, односно пружалац услуга социјалне заштите дужан је да запосленом стручном раднику обезбеди услове за стицање и обнављање лиценце, у складу са законом.

Чланом 145 Закона о социјалној заштити предвиђено је да je установа социјалне заштите, односно пружалац услуга социјалне заштите дужан да стручном раднику и стручном сараднику обезбеди стручно усавршавање, у складу са овим законом, а према плану стручног усавршавања. План стручног усавршавања доноси установа социјалне заштите, односно пружалац услуга социјалне заштите.

Посебним колективним уговором за социјалну заштиту у РС и Правилником о раду код послодавца Центра за социјални рад"Солидарност" Крагујевац предвиђено је да је послодавац дужан да у складу са законом, Правилником о лиценцирању стручних радника, Посебним колективним уговором за социјалну заштиту у РС, стручном раднику обезбеди прописима утврђене услове за стручно оспособљавање и усавршавање које подразумева стицање знања и вештина, кроз акредитоване програме и обуке за рад на одговарајућим пословима у социјалној заштити и друге облике стручног усавршавања у складу са прописима. Послодавац упућује запосленог на стручно усавршавање према Плану усавршавања, у складу са делатношћу установе, који доноси директор послодавца у складу са одобреним годишњим програмом рада.

У Крагујевцу, број 55100- 39/2025 од 10.01.2025 .године

Директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Предраг Ивковић, дипл.правник